hu hu hu hu hu it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu en hu hu hu hu it hu hu hu hu hu pt es es en tr da es en tr es es es pt es en en en la es es es en
Hogyan csatlakozzunk az online tornákra? - Életforrás Háza
A jelenlegi helyzetre tekintettel nekünk is át kellett költöznünk erre a bonyolult működésú, nagy hálózatokat, kapcsolatokat magába foglaló dologra. Az internetre. 😄
Erre a célra született meg a honlapunk és azon a naptár, hogy sose maradj le a tornákról. Semmi sem állíthat meg. Még egy globális vírus sem!
Szóval. Online tornák. Jelen esetünkben a Zoom-ot használjuk erre a célra, aminek a használatba vételében szeretnék segíteni.
Első dolgunk, felmenni az elrek.hu weboldalra (ahol vagy gondolom), majd lejjebb görgetni a naptárig a főoldalon.
Válasszuk ki, majd kattintsunk rá a kiválasztott eseményre, amelyikbe csatlakozni szeretnénk.
Ezután megnyílik az adott eseményről egy kis ablak leírásokkal, információkkal. Időpont, helyszín, szervező, illetve a már foglalók nevei az Event Attendees alatt.
Foglalni azért lenne fontos, mert így hamarabb el lehet dönteni, lesz-e torna megtartva vagy nem és nem az utolsó pillanatban derülne ki, így mindenki úgy tud kalkulálni az időbeosztásával. 😄
A csatlakozáshoz csak egyszerűen rá kell kattintani a “Kattints ide a csatlakozáshoz” felíratra, ami egyből teszi a dolgát. És most értünk el ahhoz a pillanathoz, hogy 3 felé szakad a rejtéjes út a teljes belépésig.
Eset 1: Van telepítve Zoom app a gépre. (Egyszerű)
Eset 2: Nincs telepítve a Zoom alkalmazás a gépre és nem is akarom, hogy feltelepüljön. Egyszerűen a böngészőből akarok csatlakozni. (Közepesen nehéz)
Eset 3: Nincs telepítve a Zoom, de fel akarom telepíteni, hogy a későbbiekben egyszerűbben tudjak csatlakozni. (csak picikét nehezebb)
Rákattintunk a csatlakozásos linkre a leírásban, ami egyből átírányít a Zoom oldalára. Böngészőtől függ, de általában mindegyik kiad egy kis ablakot, hogy a webhely megpróbálja megnyitni a Zoom Meetings alkalmazást.
Ezt engedélyezni kell. Ezután papíron meg kell nyílnia a Zoom appnak és egy jelszót igénylő ablakot ad ki, ahova ezt a jelszót kell írni: nellitorna
Kreatív jelszó, mi? Na szóval. Ez papíron így működik, a gyakorlat függhet az operációs rendszerünktől (Mac, Windows, esetleg Linux) vagy böngészőnktől (Safari, Chrome, Firefox, Edge).
Ha sikerült beírni a jelszót, a várószobába fog bedobni a rendszer, ahol külön engedély után fog Nelli beengedni.
Ha nem hallasz senkit, a bal alsó sarokban lévő mikrofon ikonra kell rákattintani. (Join with computer audio vagy valami ilyesmi :D)
Annyiban különbözik az 1. esettől, hogy a csatlakozásos link kattintása után ugyanoda átírányít és rá kell kattintani a Launch Meeting-re. Ez úgy lesz, hogy először elkezdi letölteni az alkalmazástelepítőt, amivel most nem foglalkozunk. (Ha akarsz, olvasd ez a 3-as esetet) Elkezdi a letöltést, jó. Egy töltőikon lesz a weboldal közepén, ami pár másodperc után el fog tűnni és az alábbi fog megjelenni.
Ha ez megjelent, rá kell kattintani a Launch Meetingre és meg fog jelenni egy újabb gomb. “Join from Your Browser”. Erre rákattintunk, ami egy újabb oldalra visz át. A Your Name-be be kell írni egy nevet, ami meg fog jelenni konferenciában, majd be kell kattintani az “I’m not a robot” négyzetet.
Ha ez megvan, kattintsunk a kék ‘I Agree’ gombra. Ha erre rámentünk, már kb készen is vagyunk. Várni kell, hogy Nelli beengedjen és ennyi! Jó tornázást!
Oké, szóval a legnehezebb utat választjuk, hogy később könnyebb dolgunk legyen.
Szóval, telepítsük az alkalmazást és úgy akarunk később csatlakozni. Feltételezzük azt, hogy Windows-t használunk és nem Linuxot vagy macOS-t.
Na kezdjük akkor. Ugyanúgy kattintsunk rá a csatlakozásos linkre az esemény leírásában. Átírányít ugyanúgy a Zoom oldalára. Megint, papíron automatikusan elkezdi letölteni a telepítőt, amit vagy a bal alsó sarokban látunk, vagy a jobb felső sarokban. Egy exe végződésű valamit kell keresnünk, ami Zoom-al kezdődik. Ha nem kezdődött el a letöltés, kattintsunk rá a Download Now gombra.
Ha megvan a letöltött cuccli, indítsuk el egyszeri vagy dupla rákattintással arra a cucclira. Szerencsére az új verzióknál már nem kell semmit se csinálnunk tovább, csak megvárni, amig végigmegy a kis csík és ennyi.
Megjelenik egy ablak, hogy írjuk be a nevünket és e jelszót. Az a kis kék pipa legyen bepipálva, hogy jegyezze meg a nevünket a jövőben is. Ha mindent beírtunk, csak rá kell kattintanunk a Join Meeting-re és már készen is vagyunk. 😉
Meg kell várni, amig beengednek és már istencsászármindenhatónak érezhetjük magunkat! 😎
Valami nem volt érthető? Írj emailt és megpróbálunk segíteni!
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
A ház küldetése test-lélek-szellem szinteken segítséget nyújtani embertársainknak,
kisbabától egészen az agg korig, a “mag” népének ősi információival.